હજારોની સંખ્યામાં રાત્રે ઉમટી પડેલા પાટીદાર સમર્થકો અને હાર્દિક પટેલની એન્ટ્રીએ સવાર થતાં લુણાવાડા નગરના બજારમાં ચકચાર મચાવી દીધી હતી. હાલોલના પ્રતિનિધિનો સંદેશો જણાવે છે કે, ગઈકાલે હાલોલમાં પાટીદારોની ગુપ્ત બેઠક યોજાઈ હતી. જેમાં પાટીદારો દ્વારા અનામતની જે માંગણી સરકાર પાસે કરવામાં આવી હતી તેમાં સરકાર દ્વારા સંતોષકારક સમાધાનકારી વલણ નહીં અપનાવતા પાટીદારો દ્વારા આંદોલન ચાલુ જ રાખવામાં આવશે.